**Јавно комунално предузеће "Комуналац" Тител**

Број: 12/2020

Датум: 14.01.2020. године

Тител, Главна 14а

На основу члана 83. став 4 Закона о заштити потрошача ("Сл. гласник РС", бр. 62/2014, 6/2016, 44/2018-др.закон, у даљем тексту: „Закон“) и члана 44.Статута Јавног комуналног предузећа „Комуналац“ Тител,директор Јавног комуналног предузећa "Комуналац" Тител. Дана 14.01.2020.године доноси следећу

**О Д Л У К У**

I. Овом Одлуком оснива се Саветодавно тело за заштиту потрошача (у даљем тексту : „Савет“) као стручно саветодавно тело Јавног комуналног предузећa "Комуналац" Тител које пружа услугу од општег економског интереса у области комуналне привреде.

II. Савет обавља следеће послове:

1. даје стручна мишљења у погледу права потрошача дефинисаних Законом о комуналној делатности, Законом о заштити животне средине, Законом о заштити потрошача, другим референтним прописима**,** Општим условима ЈКП "Комуналац" Тител о пружању услуга.

2. даје стручна мишљења о измени општих услова уговора, садржају пакета намењених потрошачима, измени методологије формирања цена, промени цена, условима закључења и раскида уговора и сл.

3. предлаже и иницира мере и активности на унапређењу политике заштите потрошача и предлаже активности на унапређењу саветовања и помоћи потрошачима у остваривању потрошачких права.

III.Одлуке у области заштите потрошача у пружању услуга ЈКП "Комуналац" Тител доносе се по добијању мишљења Савета, и то на транспарентан, објективан и недискриминирајући начин.

IV. Савет се састоји од укупно 3 члана од којих 2 члана чине представници ЈКП "Комуналац" Тител, а 1 члан је представник Удружења за заштиту права потрошача „Просперитет“ Нови Сад, Каменичка 8/а, матични број 08806462, ПИБ,103234320, а које удружење је уписано у Евиденцију министарства надлежног за заштиту потрошача, са којим предузеће има уговор о пословно техночкој сарадњи и едукацији.

V. У Савет се именују следећи чланови:

- Кнежевић Весна,референт предузећа за опште иправне послове ,представник ЈКП „Комуналац" Тител;

- Лајко Андреа, референт наплате потраживања,представник ЈКП "Комуналац" Тител;

- Васић Митар, пензионер, представник Удружења за заштиту права потрошача “Просперитет“ Нови Сад.

VI. Ова одлука ступа на снагу дана 14.01.2020. године и почиње да се примењује одмах након ступања на снагу.

VII. Одлуку доставити свим члановима Савета.

У Тителу, 14.01.2020.године Директор

 Љубо Панић